Dump Pouch - Black - QTAC Airsoft Winkel
Handige dump pouch van prima kwaliteit! Ik beveel dit product aan
Item 5623 Rated 5/5 based on 1 reviews and 19 ratings
Product omschrijving Product nr: 5327
Product nr: 5327
Handige dump pouch van prima kwaliteit! Interieurs, Kirche (Kapelle; Kathedrale; Basilika), Preekstoelen, Religion
Detail van barokke preekstoel uit 1707 Archive for the 'Kurrikulum' Category
Nov Leer van vorms
Ek het hierdie oulike elektroniese flitskaarte aanlyn gekry en dit vertaal. Jy is welkom om dit af te laai en te gebruik. Ek sou sê dis geskik vir Gr 4 – 9. Laai hier af: 2D Vorms
posted by Tuishulp Admin in Aktiwiteite,Hoërskool,Kurrikulum,Laerskool,Wiskunde and have No Comments 26
Oct Te veel huiswerk!
Soms voel dit of ons kinders net te veel huiswerk kry en of hulle nie by alles kan uitkom nie. Hier is ‘n paar wenke vir daardie dae:
Moedig jou kind aan om sy huiswerk volledig af te skryf en notas te maak in sy huiswerkboekie oor wat hy moet doen. Dit maak dit makliker as hy moet begin met die huiswerk, want hy hoef nie nog te wonder oor wat om te doen nie!
Verduidelik vir jou kind dat dit effektief is om ekstra tydjies in die klas te gebruik om sy huiswerk klaar te maak. Soms mors kinders baie tyd in die skool wat hulle eintlik kon gebruik het om die las van huiswerk minder te maak.
Stel ‘n huiswerkprogram op sodat jou kind genoeg tyd inruim vir sport, huiswerk en ontspanning.
Moenie uitstel verdra nie. Kinders moet leer waar hulle konsentreer. Jou kind kan nie dwars oor die bank lê met die TV aan en kleinsus wat sanglesse oefen nie! Neem jou kind se leerstyl in ag, maar maak seker dat hy op ‘n plek leer waar hy kan konsentreer.
Laat jou kind met die moeilikste huiswerk eerste begin. Dan kan hy makliker goedjies doen as hy begin moeg raak.
Laat jou kind gereelde ruskanse/pouses vat.
Jy hoef nie elke liewe woordjie van jou kind se huiswerk na te sien nie – sy moet die huiswerk na die beste van haar vermoë doen, maar dit hoef nie perfek te wees nie.
As jou kind nie sy huiswerk wil doen nie, los hom. Hy moet dan maar die gevolge by die skool dra van die probleem.
As huiswerk ‘n kwessie raak, kry eerder iemand wat jou kind daarmee kan help. Jy bly in die eerste plek jou kind se ouer en julle verhouding is die belangrikste.
posted by Tuishulp Admin in Dissipline,Gedrag,Kurrikulum,Leerprobleme,Studiewenke and have No Comments 19
Tags: Woordsomme posted by Tuishulp Admin in Graad 1 - 3,Kurrikulum,Laerskool,Wiskunde and have No Comments 18
posted by Tuishulp Admin in Graad 1 - 3,Kurrikulum,Laerskool and have No Comments 04
Mar Graad 7 EBW
Wat gaan jou kind in Graad 7 EBW leer?
·die behoeftes en begeertes van verskillende gemeenskappe in die samelewing;
·vrye en ekonomiese goedere en die invloed van vraag en aanbod;
·magsverhoudings, regte en verantwoordelikhede van verskillende deelnemers aan die ekonomiese siklus;
·verskillende sakebedrywighede binne die verskillende sektore;
-identifisering van stappe vir die regstelling van sosio-ekonomiese wanbalanse en armoede;
·spaar en beleggings;
·die rol van algemene bestuur in sakeonderneings;
·verskillende benaderings tot bestuur en leierskap;
·die beskikbaarheid van pos- en telekommunikasiedienste en die rol daarvan in die verbetering van administrasie;
·die gebruik van inligtingstegnologie in bestuur en administrasie;
·elementêre staat van netto waarde;
·prosesse van menslike hulpbronbestuur;
·die ontwerp van vraelyste in marknavorsing en reklame;
·die eienskappe van entrepreneurs;
·die verskil tussen entrepreneurskap, eienaarskap en bestuur.
posted by Tuishulp Admin in Kurrikulum,Laerskool and have No Comments 02
Mar Graad 6 EBW
Wat gaan jou kind in Graad 6 EBW leer?
·die vergelyking van regte en verantwoordelikhede van huishouding, sakeonder-nemings en die staat in die ekonomiese siklus – die vloei van geld, produksiefaktore en goedere en dienste;
·die impak van die produksie van goedere en dienste op die samelewing;
·die uitwerking van verskillende soorte belasting op verbruikers en sakeonder-nemings;
·lewensstandaard en verbruikspatrone in moderne samelewing;
·heropbou en ontwikkeling in die regstelling van ongelykhede;
·die verband tussen leierskap en bestuur en hoe die produksieproses bestuur word;
·skuld, bankprosdedure, spaarfasiliteite;
·die doel en gebruik van bemarkingsamestelling in ‘n sakebedrywigheid en die promosie van produkte deur ‘n reklameveldtog;
·sakegeleenthede, skoolkoöperasies, basiese sakeplan en “SWOT”-ontleding;
·die uitwerking van persoonlike sterk punte en swakhede wanneer iemand ‘n entrepreneur word.
posted by Tuishulp Admin in Kurrikulum,Laerskool and have No Comments 01
Mar Graad 5 EBW
Wat gaan jou kind in Graad 5 EBW leer?
·verskillende vlakke van behoeftes en hoe daarin voorsien word;
·lewenstandaard en verbruikspatrone in selfversorgende en moderne same-lewings;
·staatsbetrokkenheid by die ekonomie deur direkte en indirekte belasting;
·die verband tussen verskillende omgewings (die maatskaplike, politieke, natuurlike en ekonomiese omgewing);
·die impak van apartheidsbeleidsrigtings op mense se lewens, eienaarskap, groei en ontwikkeling en stape deur die regering om historiese wanbalans reg te stel;
·bestuurs- en leiersrolle in die huis en by die skool;
·die bestuur van sakeondernemings deur plaaslike handelaars;
·die spaar van geld, spaarsaamheid en die praktiese gebruik van ‘n spaarrekening by verskillende spaarinstellings;
·elementêre begrotings, oorbesteding, die maak en voorkoming van skuld;
·die identifisering van vernuwende sake-idees om in die behoefte aan goedere en dienste in die gemeenskap te voorsien en om inkomste te skep (bv. koöperasies en leningsverenigings);
·entrepreneursvaardighede, bemarkingsamestelling en toerisme.
posted by Tuishulp Admin in Kurrikulum,Laerskool and have No Comments 29
Feb Graad 4 EBW
Wat gaan jou kind in Graad 4 EBW leer?
die belangrikheid en gebruik van produksiefaktore deur huishoudings in die lewering van goedere en dienste;
huishoudings as verbruikers, produsente en verskaffers van produksiefaktore;
die rol van formele en informele sakeondernemings in die samelewing;
verskille in die lewenstandaard van moderne en selfversorgende ekonomieë;
die ekonomiese impak van die ontdekking van minerale in SA;
verskillende soorte ekonomiese sektore en ondernemings;
elemente van bestuur in ‘n klasprojek;
die belangrikheid daarvan om geld te spaar en van ‘n persoonlike begroting;
entrepreneurseienskappe, -vaardighede, -optrede, en -praktyk.
posted by Tuishulp Admin in Assessering,Kurrikulum,Laerskool and have No Comments 06
Jan Leer klanke in Graad 1
Deur die loop van Graad 1 gaan jou kleinding leer lees. Aanvanklik gaan die juffrou vir hulle ‘n klankie op ‘n slag aanleer. Veral in die eerste helfde van die jaar is die aanleer van hierdie klanke baie belangrik. Jy kan jou kind soos volg help:
Vind uit wat jou kind se leerstyl is. Daar is hoofsaaklik 3 leerstyle: visuele, ouditiewe of taktiese leerders.
Die maklikste manier om klanke (trouens: enigiets) aan te leer, is deur te sien, te hoor en te doen!
Visuele leer van klanke:
Gebruik lettervorms, prente, plakkate, yskasmagnete en enige ander visuele voorstelling van die klank.
Speel “snap” of bingo met die klanke.
Soek prente in tydskrifte wat met die klank begin. As julle “k” leer, soek prentjies van katte, kos en koeldrank.
Gebruik verskillende kleure en laat jou kind in ‘n tydskrif die letters uitsoek.
Ouditiewe leer van klanke:
Sê die klank hard, sag, met ‘n hoë stem en ‘n lae stem.
Maak rympies op met die klanke.
Sing die klanke.
Kyk wie kan die meeste woorde uitdink wat met die klankie begin.
Taktiese en kinestetiese (beweging) leer van klanke:
Trek die letter na op ‘n vel papier.
Skryf die letter in sand.
Verf die letter.
Vorm die letter met klei.
Skryf die letter op Mamma se rug.
Vorm die letter met jou lyfie.
posted by Tuishulp Admin in Graad 1 - 3,Kurrikulum,Lees,Studiewenke and have No Comments 23
Sep Kurrikulumveranderinge: Die Dokumente
Ons is besig om te kyk na die kurrikulumveranderinge wat vanaf 2012 in Suid-Afrikaanse skole geïmplimenteer word.
Die amptelike dokumente wat gaan voorskryf wat ons kinders op skool moet leer, is die volgende:
CAPS (Curriculum Assessment Policy Statement – daar is nog nie ‘n amptelike Afrikaanse naam waarvan ek weet nie) vir elke vak.
Beleidsdokument. Hierdie dokument verduidelik die verskillende vakke en wat nodig is om ‘n graad te slaag.
Addendum: Nasionale protokol vir Assessering. Bevat inligting oor alle assesseringsaspekte vir alle grade.
Addendum: Leerders met spesiale behoeftes
As jy dokumente wil lees, kan jy dit aanlyn vind by: http://www.education.gov.za/Curriculum/CurriculumAssessmentPolicyStatements/tabid/419/Default.aspx
Skole moet volgens voorskrif die aangepaste kurrikulum soos volg implementeer:
2012: Graad R – 3 en Graad 10
2013: Graad 4 – 9 en Graad 11
2014: Graad 12
posted by Tuishulp Admin in Algemeen,Eksamen,Graad 1 - 3,Hoërskool,Kurrikulum,Laerskool and have No Comments Newer Entries → Klaar gelees?